Γηροκομείο Πάτρας

Το ΓηροκομειόΣτην καθημερινή πρακτική των κατοίκων της Πάτρας και της ευρύτερης περιοχής η περιοχή αποκαλείται «Γηροκομειό», ενώ η επίσημη ονομασία της είναι «Γηροκομείο». είναι συνοικία της Πάτρας. Πήρε την ονομασία της από την ομώνυμη ιστορική Μονή, που βρίσκεται στην περιοχή και αποτελεί μία από τις αρχαιότερες μονές σε όλη την Ελλάδα. Κατά πάσα πιθανότητα το μοναστήρι διατηρούσε γηροκομείο κατά την βυζαντινή εποχή.

Είναι συνοικία πλούσια σε φυσικό περιβάλλον, με θέα, εξαιρετικό κλίμα, ενώ εκεί υπάρχει άλσος με κάποιους διαμορφωμένους χώρους αναψυχής και ηρεμίας καθώς και το «Κωνσταντοπούλειο» γηροκομείο. Μέσα στο τοπικό άλσος την περιοχής βρίσκονται επίσης το παλιό σανατόριο της πόλης καθώς και το ίδρυμα «Μέριμνα» ένα θεραπευτικό και παιδαγωγικό κέντρο ατόμων με νοητική υστέρηση. Η περιοχή απέχει οδικώς 4 χιλιόμετρα περίπου από το κέντρο της Πάτρας και γειτνιάζει με τις περιοχές Ριγανόκαμπου Διάκου, Εγλυκάδα, Λυκοχορός και Σύνορα.

Ιστορικά στοιχεία
Με βασιλικό διάταγμα του 1835 αναγνωρίστηκε το εκεί μοναστήρι ως μία από τις οκτώ τότε συνοικίες της Πάτρας και έπαψε να θεωρείται επίσημα σαν οικισμός το 1928Ε.Ε.Τ.Α.Α. - Διοικητικές μεταβολές Μονής Γηροκομείου. eetaa.gr. Ανακτήθηκε: 29/10/2017.Ε.Ε.Τ.Α.Α. - Διοικητικές μεταβολές Δήμου Πατρέων. eetaa.gr. Ανακτήθηκε: 28/10/2017.. Μεταξύ 1940 - 1951 αναγνωρίστηκε εκ νέου ως οικισμός του Δήμου ΠατρέωνΕ.Ε.Τ.Α.Α. - Διοικητικές μεταβολές οικισμού Γηροκομείο Αχαΐας. eetaa.gr. Ανακτήθηκε: 29/10/2017..

Τοποθεσία της συνοικίας αποτελεί η λεγόμενη «Σκοποβολή», που βρίσκεται δίπλα στο «Κωνσταντοπούλειο» ίδρυμα. Στο σημείο αυτό κατά την διάρκεια του εμφυλίου πολέμου, συγκεκριμένα την περιόδο 1946 - 1949, βρισκόταν το σημείο εκτέλεσης των κομμουνιστών που συλλαμβάνονταν από την Ασφάλεια. Σύμφωνα με το Σύλλογο Εξορισθέντων και Φυλακισμένων 1945 - 1974 «Πέτρινα χρόνια» στη Σκοποβολή την περίοδο 1946 - 1949 εκτελέσθηκαν πάνω από 200 άτομα. Η τελευταία εκτέλεση έγινε στις 28 Φεβρουαρίου 1949 και επρόκειτο για 8 άτομα της Γιάφκας του Γιάννη Μαντζούτσου, όπως έμεινε γνωστή η υπόθεση. Στο σημείο της εκτέλεσης κάθε χρόνο γίνεται εκδήλωση μνήμης ενώ γίνονται και προσπάθειες για κατασκευή μνημείου που θα αντικαταστήσει το σημερινόΕφημερίδα Η Ημέρα, φύλλο 1 Απριλίου 2008, σελίδα 5, άρθρο του Τ.ΜΑΡΤ..

Στην περιοχή εδρεύει και δραστηριοποιείται ο Μακρασιαρικός και Πολιτιστικός Σύλλογος «Παναγία η Γηροκομήτισσα», ο οποίος ιδρύθηκε το 1961.

Δείτε επίσης
 Μονή Γηροκομειού
 Πάτρα
 Δήμος Πατρέων

Παραπομπές και υποσημειώσεις

Πηγές
 Δ. Καρατζά, Χ. Χαραλάμπους, Δ. Γκότση, Γ. Λύρα, Πάτρα, ονομάτων επίσκεψις, Έκδοση των εφημερίδων «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995.

Εξωτερικοί σύνδεσμοι
 Ε.Ε.Τ.Α.Α. - Διοικητικές μεταβολές οικισμού Γηροκομείο Αχαΐας. eetaa.gr. Ανακτήθηκε: 29/10/2017.
 Ε.Ε.Τ.Α.Α. - Διοικητικές μεταβολές Μονής Γηροκομείου. eetaa.gr. Ανακτήθηκε: 29/10/2017.
 Ε.Ε.Τ.Α.Α. - Διοικητικές μεταβολές Δήμου Πατρέων. eetaa.gr. Ανακτήθηκε: 28/10/2017.

Κατηγορία:Συνοικίες της Πάτρας
Κατηγορία:Ελληνικός Εμφύλιος 1946 - 1949